[{"text_idx": "#000001", "text": "Aspekto de birdoj malkas\u0302as ilian vivmanieron"}, {"text_idx": "#000003", "text": "Lau\u0306aspekte similaj specioj de birdoj estas pro tio ne nepre parencaj, sed ili vivas en similaj medioj."}, {"text_idx": "#000005", "text": "C\u0302iuj birdoj havas flugilojn, plumojn kaj bekon.\nKrome ili c\u0302iuj demetas ovojn.\nSed tio ja estas preskau\u0306 c\u0302io pri komunaj trajtoj.\nNecesas nur kompari etan kolibron kun struto por ekkoni kiel diferencas la aspekto de birdoj, kvankam c\u0302iuj apartenas al la sama klaso de bestoj.\nLa malsama aspekto c\u0302e tio estas neniel hazarda, sed g\u0302i disvolvig\u0302is dum la kuro de la evolucio, c\u0302ar la bestoj adaptig\u0302is al certaj vivmedioj kaj vivmanieroj.\nLa longa lango de la kolibro perfekte tau\u0306gas por suc\u0302i nektaron el floroj kaj la longaj kruroj de la afrika struto ebligas al la kurbirdo dum epokoj kun malabundeco de nutraj\u0302oj entrepreni grandajn migradojn."}, {"text_idx": "#000006", "text": "Sed c\u0302u la apartaj adaptig\u0302oj atingas tian profundecon ke estas ankau\u0306 inverse eble konkludi el la aspekto de birdo pri g\u0302ia vivmaniero au\u0306 ec\u0302 eble pri g\u0302ia funkcio en la ekologia sistemo?\nTeamo de biologoj de la universitato de Londono esploris tiun demandon kaj mezuris preskau\u0306 10.000 birdojn el muzeoj en la tuta mondo."}, {"text_idx": "#000008", "text": "C\u0302e tio montrig\u0302is ke lau\u0306 la aspekto bone eblas konstati tre bone kie kaj kiel la besto vivas.\nKelkaj el tiuj kuntekstoj estis evidentaj, ekzemple la superaverag\u0302e longaj flugiloj de specioj kiuj pasigas grandan parton de sia vivo en la aero.\nLa biologoj tamen konstatis ke per la kombino el c\u0302iuj nau\u0306 korpaj karakterizaj\u0302oj eblis konstati la vivmanieron de la birdoj."}, {"text_idx": "#000009", "text": "La pingveno ne estas parenca al la au\u0306kedo.\nMalgrau\u0306 tio ambau\u0306 similas unu al la alia."}, {"text_idx": "#000010", "text": "Ilia metodo estas pli preciza ol koncernaj taksoj helpe de parencaj rilatoj, skribas la sciencistoj en sia studaj\u0302o.\nC\u0302e tiuj metodoj oni bazig\u0302as sur la supozo ke proksime parencaj specioj estas pli similaj unuj al la aliaj en ilia vivostilo ol specioj kiuj jam frue en la kuro de la evolucio separig\u0302is.\nTio ja ofte estas trafa, sed ne c\u0302iam, kiel tion montras ekzemple la komparo inter pingvenoj kaj au\u0306kedoj.\nLa parenceco inter tiuj du bestoj elc\u0302erpig\u0302as principe en la fakto ke ambau\u0306 estas birdoj.\nJam pure lau\u0306 vivejo tiuj bestoj neniam kuntus\u0302ig\u0302is unuj kun la aliaj: Pingvenoj vivas ekskluzive en la suda hemisfero, au\u0306kedoj aliflanke nur en la norda hemisfero.\nMalgrau\u0306 tio pingvenoj kaj au\u0306kedoj similas lau\u0306 aspekto: Ambau\u0306 havas bekon, korpon kaj flugilojn per kiuj ili bone kaj rapide povas nag\u0302i kaj c\u0302asi fis\u0302ojn sub akvo."}]